

RĪGAS 69. PAMATSKOLA

Imantas iela 11 A, Rīga, LV-1067, tālrunis 67474165, e-pasts: r69ps@riga.lv

Rīgā

ATTĪSTĪBAS PLĀNS

2022./2023.- 2024./2025. MĀCĪBU GADS

|  |
| --- |
| **Misija** – Rīgas 69. pamatskola ir Kurzemes rajona skola, kas nodrošina kvalitatīvu vispārējās pamatizglītības apguvi un personības izaugsmi ikvienam izglītojamajam, īstenojot iekļaujošo izglītību. |

|  |
| --- |
| **Vīzija** – Rīgas 69. pamatskola nodrošina ikvienam izglītojamam zināšanu, prasmju un kompetences pilnveidi un personības izaugsmi, izmantojot pārmaiņu procesa “Līderis manī” (LiM) stratēģijas un nodrošinot izglītības sekmīgu turpināšanu. |

**Stratēģiskie mērķi un uzdevumi**

1. Izveidot iekļaujošu izglītības vidi sekmīgai izglītības programmas un interešu izglītības programmu īstenošanai; iekļaujošās izglītības subjekts ir ikviens izglītojamais (joma “Iekļaujoša vide”).

* *uzdevumi, kuri izriet no pašvērtēšanas*
  1. *Izveidot sistēmu iekļaujošas mācību vides nodrošināšanai (atbalsta komandas veidošana, risku identificēšana, datu iegūšana, izvērtēšana, secinājumu apkopošana tālākajām darbībām), aptverot visas izglītojamo mērķgrupas vienlaicīgi.*
  2. *Veidot sistēmu mērķtiecīgam darbam ar talantīgiem izglītojamiem (izglītojamo atlase, dalība skolas, pilsētas olimpiādēs, konkursos).*

1. Attīstīt izglītojamo zināšanas, prasmes un kompetences sekmīgai izglītības turpināšanai (joma «Kvalitatīvas mācības»).
   * + *uzdevumi, kuri izriet no pašvērtēšanas*
   1. *Integrēt* “Līderis manī”  *taktikas, karjeras izglītības satura jautājumus ikdienas mācību procesā (klases stundās apgūto* “Līderis manī”  *taktiku pārnese mācību satura apguvē, mācību procesā).*
   2. *Pilnveidot izglītības apguvē diferenciācijas, individualizācijas procesu ikdienas mācību sasniegumu nodrošināšanai visām mērķgrupām vienlaicīgi: izglītojamiem ar traucējumiem, ar mācīšanās grūtībām, talantīgiem skolēniem u.c., apkopojot un analizējot informāciju un datus par izglītojamo ikdienas mācību sasniegumu dinamiku, veicot uzlabojumus darbībā.*
   3. *Precizēt mācību sasniegumu vērtēšanas kārtību saskaņā ar ārējiem normatīvajiem dokumentiem. Uzlabot obligāto pārbaudes darbu grafika izveidi un izpildi. Analizēt diagnosticējošo un pārbaudes darbu rezultātus, nosakot turpmākās attīstības prioritātes mācību priekšmetu jomās, definējot sasniedzamo rezultātu un iegūstot datus, kas apliecina, ka nepieciešamie uzlabojumi tiek ieviesti.*
2. Dot iespēju izglītojamiem izprast un praktizēt valstij un sabiedrībai būtiskas vērtības un tradīcijas (joma “Atbilstība mērķiem”, kritērijs «Kompetences un sasniegumi»).
   * + *uzdevumi, kuri izriet no pašvērtēšanas*
   1. *Apkopot izglītojamo pilsoniskās līdzdalības pieredzes gūšanu mācību stundās (īstenot organizatoriskos, didaktiskos, metodiskos paņēmienus, ar kuriem izglītojamie apgūst pilsonisko līdzdalību)*
3. Sekmēt izglītojamo pašvadību, izmantojot pārmaiņu procesa “Līderis manī” stratēģijas.

* *uzdevumi, kuri izriet no pašvērtēšanas*
  1. *Pilnveidot izglītības programmas apguvi, veicinot izglītojamo personības izaugsmi, sekmējot mācīšanās motivāciju, pašvadītas mācīšanās prasmes, pilnveidot izglītības iestādes organizācijas kultūru, integrējot* “Līderis manī”  *stratēģijas un taktikas*

1. Veidot demokrātisku un iekļaujošu sabiedrību, īstenojot vienotas skolas pieeju pedagoģiskajā procesā.
   * *uzdevumi, kuri izriet no pašvērtēšanas*

*5.1. Izglītības iestādes pedagogu, vecāku izpratnes paplašināšana par iekļaujošās izglītības aspektiem*

**Attīstības prioritātes un sasniedzamie rezultāti**

1. Skolas darbības transformācija uz mācīšanās organizācijā darbības pamatprincipiem.

|  |  |  |  |
| --- | --- | --- | --- |
| Sasniedzamais rezultāts | 2022./2023. mācību gadā | 2023./2024. mācību gadā | 2024./2025. mācību gadā |
| Kvantitatīvi | 100% pedagogu iesaistīti mācību priekšmetu jomu darbā | 90% pedagogu iesaistīti savstarpējā mācību stundu vērošanā | 90% pedagogu izmanto “Līderis manī” stratēģijas mācību un audzināšanas procesā |
| Kvalitatīvi | Organizēt metodisko darbu mācību priekšmetu jomu grupās | Iesaistīt pedagogus savstarpējā mācību stundu vērošanā un vēroto stundu analīzē | Iesaistīt gandrīz visus pedagogus “Līderis manī” stratēģiju izmantošanā ikdienas darbā |

1. Atbalsta nodrošināšana ikvienam izglītojamam atbilstoši viņa spējām un vajadzībām

|  |  |  |  |
| --- | --- | --- | --- |
| Sasniedzamais rezultāts | 2022./2023. mācību gadā | 2023./2024. mācību gadā | 2024./2025. mācību gadā |
| Kvantitatīvi | Ikdienas mācību sasniegumi, kas saistīti ar tekstpratības jautājumiem, pieaug par 10% | Pieaug pedagogu palīgu un citu atbalsta pasākumu apjoms par 30 % | Ikdienas mācību sasniegumi pieaug par 10 % pateicoties vienotai atbalsta sistēmai |
| Kvalitatīvi | Tekstpratības uzdevumi tiek pilnveidoti visos mācību priekšmetos, ievērojot diferencētu un individuālu pieeju | Tiek nodrošināti atbalsta pasākumi ikvienam izglītojamam atbilstoši viņa vajadzībām | Izveidota vienota atbalsta sistēma mērķtiecīgam darbam ar visām izglītojamo mērķgrupām |

1. Kompetenču pieejas ieviešana mācību un audzināšanas procesā.

|  |  |  |  |
| --- | --- | --- | --- |
| Sasniedzamais rezultāts | 2022./2023. mācību gadā | 2023./2024. mācību gadā | 2024./2025. mācību gadā |
| Kvantitatīvi | 75% pedagogu tekstpratības uzdevumos un diferenciācijā izmanto “Līderis manī” principus | Pieaug izglītojamo sasniegumi valsts pārbaudes darbos, sasniedzot Rīgas pilsētas vidējos rādītājus | Pieaug izglītojamo sasniegumi valsts pārbaudes darbos, pārsniedzot par 5% Rīgas pilsētas vidējos rādītājus |
| Kvalitatīvi | “Līderis manī” principu izmantošana mācību un audzināšanas procesa diferenciācijā un individualizācijā | “Līderis manī” principu izmantošana mācību un audzināšanas procesa diferenciācijā un individualizācijā | “Līderis manī” principu izmantošana mācību un audzināšanas procesa diferenciācijā un individualizācijā |

**Audzināšanas darba prioritārie uzdevumi**

1. ***Veicināt izglītojamo sevis apzināšanos un pozitīvu pašvērtējumu.***
2. ***Veicināt izglītojamo spēju brīvi un patstāvīgi domāt, attīstot kritisko domāšanu.***
3. ***Veicināt izglītojamo nacionālās identitātes un valstiskuma apziņu.***

Direktore N. Smilga

Saskaņots 20.12.2022.

Rīgas domes Izglītības, kultūras un sporta departamenta

Izglītības pārvaldes priekšnieks – direktora vietnieks

I. Balamovskis